Document ID: 32013D0416

A BIZOTTSÁG VÉGREHAJTÁSI HATÁROZATA
(2013. július 31.)
a 93/195/EGK határozat II. mellékletének a lóverseny, lovassportrendezvények vagy kulturális események céljára szánt törzskönyvezett lovak 30 napot meg nem haladó időtartamú ideiglenes kivitelét követően az Európai Unióba történő újrabehozatalához szükséges egészségügyi bizonyítványminta tekintetében történő módosításáról
(az értesítés a C(2013) 4850. számú dokumentummal történt)
(EGT-vonatkozású szöveg)
(2013/416/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 2009. november 30-i 2009/156/EK tanácsi irányelvre (1) és különösen annak 19. cikke b) pontjára,
mivel:
(1)
A lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló, 1993. február 2-i 93/195/EGK bizottsági határozat (2) többfajta egészségügyi bizonyítványmintát is meghatároz a törzskönyvezett lovaknak lóverseny, lovassportrendezvények vagy kulturális események céljából történő ideiglenes kivitelét követő újrabehozatalához az Európai Unió területére.
(2)
A lóverseny, lovassport-rendezvények és kulturális események céljára szánt törzskönyvezett lovaknak az Európai Unió területére való, meghatározott országokba 30 napot meg nem haladó időtartamú ideiglenes kivitelét követően történő újrabehozatalához szükséges egészségügyi bizonyítványmintákat az említett határozat II. melléklete tartalmazza.
(3)
Az élő állatoknak, spermának, embriónak, petesejtnek és állati eredetű termékeknek a Közösségbe többek között a 93/195/EGK határozat alapján történő behozatalához használandó új állat-egészségügyi bizonyítványok meghatározásáról szóló 2007/240/EK bizottsági határozat (3) egységesített bizonyítványmintát vezet be.
(4)
A 93/195/EGK határozat II. mellékletében szereplő bizonyítványmintát a 2007/240/EK határozat által előírt mintához kell igazítani.
(5)
Ezen túlmenően a 93/195/EGK határozatnak a 92/260/EGK, 93/195/EGK, 93/197/EGK és 2004/211/EK határozatoknak a Kína egyes részeiről származó törzskönyvezett lovak behozatalának és egyes harmadik országbeli elnevezések kiigazításának tekintetében történő módosításáról szóló, 2010. április 30-i 2010/266/EU bizottság határozat (4) által módosított II. melléklete a jogi érthetőség érdekében kiigazításra szorul.
(6)
A 93/195/EGK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/195/EGK határozat II. melléklete helyébe az e határozat mellékletében foglalt szöveg lép.
2. cikk
A 2013. október 1-jéig tartó átmeneti időszakra a tagállamok továbbra is engedélyezik a lóverseny, lovassportrendezvények vagy kulturális események céljára szánt törzskönyvezett lovak 30 napot meg nem haladó időtartamú ideiglenes kivitelét követően az Európai Unióba történő újrabehozatalát, amelyeket az e határozattal bevezetett módosításokat megelőzően a 93/195/EGK határozat II. mellékletében szereplő mintáknak megfelelő, legkésőbb 2013. szeptember 21-én kiállított állat-egészségügyi bizonyítvány kísér.
3. cikk
Ennek a határozatnak a tagállamok a címzettjei.
Kelt Brüsszelben, 2013. július 31-én.

Labels: 0
3
6